Die 10 top-kosgiere vir 2018 | Maroela Media
Die 10 top-kosgiere vir 2018
In 2017 was daar 'n neiging na gesonder soorte kos wat meer omgewingsvriendelik is. Dit was 'n jaar vol laatontbyte, "smoothie-bowls" en avokado's. Maar volgens BBC Food hou 2018 meer avontuurlustige geregte in, wat veral vegetaries en vegan-vriendelik is.
Hier is BBC Food se 10 top-giere vir kos in 2018:
Kos wat sag is op die dermkanaal
Dermgesondheid is 'n groot onderwerp van bespreking in 2018. Dié kos sluit in probiotika, asook prebiotika soos uie en knoffel.
Dié neiging kom ná afloop van verskeie realiteitskosprogramme soos Come Dine With Me, Masterchef en Big Family Cooking Showdown. Mense wil nou tuis deelneem daaraan deur gaste oor te nooi en 'n kompetisie hou vir wie die lekkerste kos kan maak. Ons kan ook verwag om baie foto's van dié kompetisie-etes op Instagram te sien.
Die nuwe generasie "millennials" is baie gesteld op hul gesondheid en drink daarom al minder alkohol. Goeie kwaliteit tonikum met interessante geure en mengsels is aan die voorpunt om alkohol te vervang in 2018.
Peuselbakke is alledaagse kos in Hawaii en hoewel dit nog nie maklik is om dit in die hande te kry nie, sal kos in dié bakke waarskynlik in 2018 'n hoofstroomgereg word. Dié bakke is in wese eintlik net soos soesji, maar sonder dat dit opgerol word of deftig hoef te lyk.
Timut-peper is 'n warm en geurige spesery uit Nepal. Dié soort peper het 'n pomelogeur en laat 'n warm kriewel in jou mond agter. Dit word veral gebruik om jenewer-en-tonikum drankies 'n skop te gee.
Verkope van kruietee, veral groentee, hou aan toeneem, spesifiek vir tuisgebruik. Daar is ook 'n neiging vir nuwe tee-kroeë wat oopmaak. Mense begin nou na tee kyk net soos na koffie, met 'n groot verskeidenheid variasies om van te kies.
Daar is 'n groot neiging om plaaslike produkte te gebruik wat loopafstand van die huis gekweek en gekoop is. Selfs restaurante begin nou dié neiging volg, om 'n plaaslike gevoel aan hul bestanddele en geregte te gee.
Heme is nog nie beskikbaar om aan te koop nie, maar dit is 'n deurbraak in die voedselwetenskappe om volhoubare vleis-alternatiewe te verseker. Dit word uitgespreek as "heem" en bied plant-gebaseerde kosse met vleis-eienskappe.
Meer sjefs begin produkte soos tofoe, quinoa en tempeh gebruik om vleis te vervang, en om die vegan-gier te ondersteun.
Tegnologiese ontwikkelings kan jou kosmaakproses in 2018 baie vergemaklik. Van die ontwikkeling van slim-yskaste wat self bestanddele raaksien wat opraak in jou yskas en dit dan ook self bestel, tot die aflewering van resepstelle wat jou geregte soos dié van 'n sjef laat lyk.